Klepinu ezers
Klepinu ezers vai Kleipine (arī Klapiņa ezers, Klapiņu ezers, Zaklepiņu ezers, Zaķlīpiņu ezers) ir beznoteces ezers Augšdaugavas novada Salienas pagastā. Izvietojies pagasta dienvidaustrumu daļā. Krasti slīpi, lēzeni, vietām — stāvi, dibens dūņains, smilšains, dūņu slānis 0—3 m. Ietek divi avoti, izteka uz Borni aizbērta 1965. gadā. Pārvērsts par kultivētās zivsaimniecības ūdenstilpi, audzēta karpa, sudrabkarūsa.